11. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 57 της 26/30 Μαρτ. 1963 (ΦΕΚ Α΄ 39) Περί χορηγήσεως από 1 Απρ. 1963 εις τους Εφημερίους τους μισθοδοτουμένους κατά τας διατάξεις του Α.Ν. 536/1945 ειδικών επιδομάτων. Λαβόν υπ’ όψιν: 1)Τας διατάξεις της παρ. 4 του άρθρ. 21 του Α.Ν. 1502/1950 «περί ρυθμίσεως των αποδοχών των τακτικών δημοσίων υπαλλήλων, πολιτικών και στρατιωτικών», 2) την κυβερνητικήν απόφασιν όπως, μέχρι της ανασυντάξεως των περιουσιακών πραγμάτων της Εκκλησίας, ην η Ιεραρχία ανέθεσεν εις ειδικήν επιτροπήν και δι’ ης θα επέλθη η αύξησις των πόρων της Εκκλησίας εις τρόπον ώστε να ανταποκρίνεται αύτη προς τας ιδίας της ανάγκας το Κράτος συνεχίση την από του 1945, το πρώτον εισαχθείσαν, ενίσχυσιν αυτού προς συμπλήρωσιν των εκκλησιαστικών πόρων, 3) την ανάγκην όπως ενισχυθή ο Εφημεριακός κλήρος εις την αντιμετώπισιν των βιοτικών αυτού αναγκών, 4) σχετικήν εισήγησιν του επί της Παιδείας Υπουργού και του επί των Οικονομικών Υφυπουργού όπως γίνη αποδεκτή η από 4 Φεβρ. 1963 εισήγησις της Σεπτής Ιεραρχίας της Εκκλησίας της Ελλάδος, καθορίζουσα την εισφοράν της Εκκλησίας εις δραχ. 65.300.000 εξ ων τα 15.000.000 εκ φορολογίας επί του κηρού, και την συμπληρωματικήν ενίσχυσιν της Πολιτείας εις δραχ. 114.000.000, αποφασίζει: Την από 1 Απρ. 1963 χορήγησιν εις τους Εφημερίους τους μισθοδοτουμένους δυνάμει των διατάξεων του Α.Ν. 536/1945 εις βάρος του χρηματιστικού λογ/σμού «Κεφάλαια προς πληρωμήν μισθών Εφημεριακού Κλήρου». 1.Μηνιαίου επιδόματος εκ δραχ. 300 καταβαλλομένου υφ’ ους όρους και προϋποθέσεις καταβάλλεται και ο μισθός αυτών και μη λαμβανομένου υπ’ όψιν δια τον υπολογισμόν των επιδομάτων του Νόμ. 3859/1958 και 2.Επιδόματος επί ταις εορταίς των Χριστουγέννων ίσου προς τον βασικόν μισθόν και επί ταις εορταίς του Πάσχα ίσου προς το ήμισυ του βασικού μισθού, καταβαλλομένου υφ’ ους όρους και προϋποθέσεις καταβάλλονται τ’ αντίστοιχα επιδόματα εις τους τακτικούς δημοσίους υπαλλήλους. 33.Β.β.10α-11 Μισθοδοσία Ιερέων-Ενοριακή Εισφορά 